Ран Босилек
Зелен здравец

chitanka.info

Песен пее малка птичка

на вейчица в горичка:

— Волно весело живея,

цял ден пея, пея, пея.

Пеперудка отговаря:

— Аз си хвъркам и играя,

със тревите и цветята

по горите и полята.

Виком виква зелен здравец:

— Аз не пея, не играя.

В бедни хижи и палати

нося свеж дъх от дъбрави.

Дядо Господ ме изпрати

да разнасям свидно здраве,

че без здраве няма песен,

ни игри, ни свят чудесен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.